Scipa

La scipa (gherdëina: scipa, badiot: spidl, fascian: viẹrech) ie n material che vën fat tres la solidificazion de n licuid zënza cristalisazion. L ie n material che vën adurva scialdi te la vita da uni di, per ejëmpl pra i vieresc o pra goc o autri cuntenidëurs de scipa.

Vieresc de scipa univa bel fac ai tëmps di romans, sciche descrit dal roman Plinius l Vedl (23–79). Ulà avisa che n à scumencià a fé scipa ne san nia. I plu vedli tòc de scipa che n à abinà fova tla Mesopotamia.